એક નિશ્ચિત સમયે એક જગ્યાએ પદ્માસનમાં બેસવું. જ્ઞાનમુદ્રામાં હાથ પોતાના ઘૂંટણ પર ટેકવવા. સૌથી પહેલા તમે એક સંપૂર્ણ સભાન અવસ્થામાં વર્તમાનમાં પ્રવેશી રહ્યા છો તેનો અનુભવ કરો. તમે થોડા સમય માટે ભૂતકાળને ભૂલી જાઓ. ભવિષ્યના વિચાર આવે તો તેને માત્ર દુરથી જોવાની કોશિશ કરો. વિચારોને આકાશના વાદળ સમજો. જેમ ડહોળું પાની ધીમે ધીમે શાંત થઇ જાય છે, ત્યારે કચરો તેના તળિયે હોય છે અને શુદ્ધ પાણી ઉપર હોય છે. બરાબર તેમ જ મન શાંત થાય છે ત્યારે બધી તકલીફો અને વિમાસણ નીચે બેસી જાય છે. જો તમે વિચારોને મૂલવવા પ્રયત્ન કરશો, હા અને નામાં પરોવાશો તો મનરૂપી શાંત પાણી ડહોળું બની જશે, જેટલા વધારે વિચારો તેટલા જ પ્રમાણમાં મન અશાંત બનશે.